ตลท. สั่ง AJA – KUMWEL แจง Trading Alert พร้อมจับติด Cash Balance เริ่มพรุ่งนี้!
ตลท.จับ AJA - KUMWEL ติด Cash Balance หลังราคาพุ่งแรง เริ่ม 8 – 27 ก.ค.64
7 ก.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัท เอเจ แอดวานซ์ เทคโนโลยี จำกัด (มหาชน) หรือ AJA และบริษัท คัมเวล คอร์ปอเรชั่น จำกัด (มหาชน) หรือ KUMWEL  เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List) พร้อมทั้งประกาศให้ AJA – KUMWEL เป็นหลักทรัพย์ที่เข้าข่ายมาตรการกำกับการซื้อขาย (Cash Balance) ระดับ 1  เริ่ม 8 – 27 ก.ค. 2564
โดยวันนี้ (7 ก.ค. 2564) ราคาหุ้น AJA ปิดตลาดที่ระดับ 0.40 บาท ปรับตัวขึ้น 0.06 บาท หรือ 17.65% ด้วยมูลค่าการซื้อขาย 317.43 ล้านบาท ขณะที่ KUMWEL ปิดตลาดที่ระดับ 5.35 บาท ปรับตัวขึ้น 0.47 บาท หรือ 9.63% ด้วยมูลค่าการซื้อขาย 392.19 ล้านบาท